
מכרז פומבי מס' 2/2026

הזמנה להציע הצעות לקבלת סיוע כספי למיזמי התחדשות עירונית בעיר אשקלון

1. בקול קורא זה, מזמינה הרשות הממשלתית להתחדשות עירונית (להלן: "הרשות הממשלתית") מציעים, הפועלים לקידום מיזמי פינוי בינוי במתחמים שאין בהם כדאיות כלכלית אלו בעיר אשקלון, להתמודד על קבלת מימון לסיוע  במימושם, ככל שהם עומדים בתנאי הסף ובקריטריונים המפורטים בקול קורא. 
2. תקופת ההתקשרות:
[bookmark: _GoBack]תקופת ההתקשרות עד סיום הפרויקט ולא יאוחר מיום 31.12.34. 
3. רשאים לגשת :
רשאי להשתתף בקול הקורא מציע הפועל באחד מהמתחמים שנקבעו לקול קורא, ואשר עומד בתנאי הסף שנקבעו בו, ובכלל זה בדרישות הניסיון והאיתנות הכלכלית, בדרישה להתקשר עם לכל הפחות 51% מכלל בעלי הדירות במתחם בהסכם לביצוע מיזם פינוי בינוי ובדרישה לתנאים מינימליים בהסכם פינוי בינוי.
4. אמות המידה לבחירת הזוכה ויתר השלבים מופיעים במסמכי הקול קורא.
שאלות הבהרה: מציע רשאית לפנות בשאלות או הערות בקשר לתנאי הקול הקורא דרך עמוד הפרסום באתר מינהל הרכש באמצעות לחיצה על כפתור "להגשת שאלות והצעות". המציע ימלא עבור כל שאלה את מספר הפרק/נספח ואת מספר הסעיף.
הגשת שאלות עד ליום 31.8.26 בשעה 15:00
5. התשובות לשאלות שיופנו לרשות הממשלתית בכתב ובכנס המציעים ירוכזו במסמך אחד (להלן "פרוטוקול שאלות ותשובות"), שיפורסם במערכת יהלום, באתר האינטרנט של הרשות הממשלתית ובאתר מינהל הרכש הממשלתי.
6. הרשות הממשלתית אינה מחויבת לנוסח השאלה ובכלל זה היא רשאית, בעת ניסוח תשובות ההבהרה, לקצר נוסח של שאלה או לנסחה מחדש.
7. כנס מציעים יתקיים באמצעות היועדות חזותית (זום), 12.8.26 בשעה 10:00 לשם מתן דגשים בדבר הקול הקורא ומענה לשאלות. ההשתתפות בכנס אינה חובה, אולם על מציע המעוניין להשתתף בכנס להירשם בדוא"ל  Hit-ironit-michraz@moch.gov.il  עד ליום 11.8.26בשעה 15:00. הרשות הממשלתית רשאית להחליט על ביטול כנס המציעים, על פי שיקול דעתה הבלעדי, וככל שתעשה כן, תפורסם הודעה על כך בעמוד פרסום הקול הקורא.
8. המועד האחרון להגשת הצעות הינו ביום 6.10.26 בשעה 15:00.
9. יש להגיש את ההצעות לתיבת המכרזים הדיגיטלית באתר מינהל הרכש הממשלתי שכתובתו: www.mr.gov.il
10. מציע המעוניין להגיש את הצעתו בקול הקורא נדרש לגשת לעמוד הפרסום של הקול הקורא באתר וללחוץ על הקישור "להגשת הצעה" אשר יעביר אותו למערכת הגשת הצעות. 
11. לצורך הגשת ההצעה יידרש המציע לבצע רישום מוקדם למערכת הגשת הצעות. להנחיות וחומרי הדרכה ניתן להיכנס לקישור הבא: https://portal.gpa.gov.il/supplier/tender
לא ניתן להגיש הצעות במערכת לאחר המועד האחרון להגשת הצעות.
12. מסמכי הקול קורא עבור השירותים המבוקשים, התשובות לשאלות ההבהרה וכל העדכונים לקול מכרז יפורסמו באתר האינטרנט של הרשות הממשלתית בכתובת: www.renew-il.gov.il  ובאתר מינהל הרכש הממשלתי בכתובת: www.mr.gov.il. 
13. בכל מקרה של סתירה בין הוראות מודעה זו וההוראות המצויות בקול הקורא, הוראות הקול הקורא גוברות.



ועדת התמיכות
הרשות הממשלתית להתחדשות עירונית
     
בית הדפוס 12, בית השנהב, אגף C, ירושלים, 9548315 טל': 074-768-1444

